kardosdrur/scandi-wiki huggingface dataset:
Frederikke Federspiel

Frederikke Jakobine Federspiel (født 25. januar 1839 i Horsens, død 16. juni 1913 i Aalborg) var Danmarks første kvindelige fotograf med uddannelse.

Hun blev født i en borgerlig familie i Horsens, hvor hun voksede op sammen med en søster og fem brødre. Da hun var seks år gammel døde hendes fader, assessor Otto Federspiel, og hendes moder, Marie Christine Hansen, blev modehandlerske. Efter moderens død i 1874 tog hun til Hamborg, hvor hun lærte fotografiets kunst. Hun afsluttede sin læretid i 1876 og blev den første kvinde, der ansøgte om at måtte ernære sig som fotograf. Hun slog sig ned i Aalborg, hvor der i forvejen var to fotografer, hvoraf den ene var den kendte Heinrich Tønnies. På trods af konkurrencen fik hun den næststørste omsætning i byen. Hendes søster Sophie fulgte med og virkede som modehandlerske.

1878 blev Frederikke Federspiel hun ramt af sygdom, der kostede hende et otte måneders langt sygeleje, der også omfattede rekreation på Skt. Olufs Bad i Modum, Norge, hvortil hun senere flere gange returnerede. Søsteren helligede sig nu den fælles husholdning indtil sin død i 1906. Somrene tilbragte søstrene i Blokhus, Lønstrup, Løkken og på Fanø.

I 1883 blev Federspiel og en fotograf fra Randers, Nielsine Zehngraf, optaget som nogle af de tidligste kvindelige medlemmer i Dansk Fotografisk Forening, hvor hun to år senere fik anerkendelse for sine frembringelser.

I 1899 fandt Federspiel på at forsyne emaljerede juveler og manchetter med fotografier, hvilket tiltrak sig opmærksomhed på Industriforeningens juleudstilling og skaffede hende kunder i de højeste kredse, ikke mindst prinsesse Alexandra og kejserinde Dagmar. Samme år ansøgte hun om deltagelse i den forestående verdensudstilling i Paris, men fik afslag.

Hun var teknisk nysgerrig og var blandt de første til at skifte fra "våde plader" til "tørre plader", der var en mere smidig og pålidelig teknik. Hun eksperimenterede ligeledes med blitzpulver for at frigøre sig fra afhængigheden af dagslyset, og da elektriciteten nåede Aalborg i 1901, var hun parat med elektrisk atelierbelysning. I begyndelsen af 1900-tallet fik hun agentur på salg af amatørfotografiapparater. I 1909 trak hun sig tilbage, men fotograferede dog stadig med base i sin lejlighed i Danmarksgade.

Hun følte ikke selv, at hun havde opnået, hvad hun ville, men ikke desto mindre karakteriserede Dansk Fotografisk Tidsskrift hende i sin nekrolog over hende i 1913 som "en ualmindelig sympatetisk, hæderlig og energisk Dame, hvis Arbejde har været regnet blandt det bedste".

Kilder 
 Biografi i Dansk Kvindebiografisk Leksikon

Eksterne henvisninger 

Personer fra Horsens
Personer fra Aalborg
Fotografer fra Danmark
Danskere i 1800-tallet
Danskere i 1900-tallet
Personer i Dansk Kvindebiografisk Leksikon
Gustav Falck

Gustav Falck (født 18. januar 1874 i København, død 22. september 1955) var direktør for Statens Museum for Kunst 1925-1930.

Gustav Falck var søn af Gustav Adolph Falck, der ejede Den kongelige Porcelainsfabrik. Han blev student fra Lyceum 1892, tog filosofikum året efter og fortsatte sine kunsthistoriske studier, bl.a. i udlandet 1897-1901. Falck blev assistent ved Den Kongelige Kobberstiksamling 1901, blev inspektør 1912-1919, var på nye studieophold i udlandet i de følgende år og derefter fra 1925 til 1930 direktør ved Statens Museum for Kunst. Bagefter var han sekretær i Ny Carlsbergfondet 1930-1935 og kommitteret ved Kronborg Slot 1935-1945. Han var Ridder af Dannebrog og Dannebrogsmand.

Kilder 
 Kraks Blå Bog 1949

Eksterne henvisninger 
 

Kunsthistorikere fra Danmark
Museumsfolk fra Danmark
Danskere i 1900-tallet
Faglitterære forfattere fra Danmark
Riddere af Dannebrog
Personer fra København
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Frederiks Stadion

Frederiks Stadion er til dagligt hjemmebane for jyllandsserieklubben Frederiks AIF. Klubbens hold træner på anlægget ved Alhedehallerne.

Etableringen af Frederiks Stadion startede i 1943, og blev gennemført udelukkende ved hjælp af frivillig arbejdskraft. Nogle år senere, i 1956, blev det nuværende klubhus bygget. Også dette var kun muligt pga. stor lokal opbakning. Således blev klubhuset, i lighed med selve stadion, opført udelukkende med frivillig arbejdskraft. Bygningen kostede den nette sum af 6.705,04 kr., penge der blev skaffet ved en indsamling i lokalområdet. 

Oprindeligt var selve stadion bare en opkridtet græsplæne, men anlægget er, i takt med 1. holdets opstigen gennem serierne, i de seneste år blevet udbygget med rækværk, udskiftningsbokse, bandereklamer, digital måltavle og kiosk. 
Efter førsteholdets oprykning til jyllandsserien i efteråret 2009, blev det endelig besluttet at udbygge og renovere det gamle klubhus, der med få undtagelser, stod som da det blev bygget i 1956, hvilket var hårdt tiltrængt, da Frederiks Stadion på ingen måde levede op til, hvad man med rimelighed bør kunne forvente af et jyllandsseriestadion. Således har dommer og liniedommere, siden oprykningen til serie 2, måttet klæde om i Alhedehallerne, da der ikke er plads til en dommertrio i klubhuset. Dette blev ændret fra efterårssæsonen 2010, da en udbygning og renovering blev færdiggjort.

Stadionrekorden på Frederiks Stadion blev sat 18. maj 2010 mellem Frederiks AIF's jyllandsseriehold og FC Midtjyllands superligemandskab. Kampen endte 7-3 til FC Midtjylland, og blev overværet af 731 tilskuere, hvoraf cirka en tredjedel sad på den til lejligheden opsatte mobiltribune.

Eksterne henvisninger 

Fodboldstadioner i Danmark
Bygninger, konstruktioner og anlæg i Viborg Kommune
Stadion
Intet (bog)

Intet er en ungdomsroman skrevet af Janne Teller fra 2000.

I 2001 vandt den Kulturministeriets børnebogspris, og den har også vundet litteraturprisen Michael L. Printz Award.

Handling

Bogen handler om 7. A på Tæringskole og Pierre Anthon. Pierre Anthon er kommet frem til at "der er intet der betyder noget, det har jeg vidst i lang tid, så det er ikke værd at gøre noget, det har jeg lige fundet ud af". Den dag gik han ud af skolen, for at leve i intet og udbrede denne påstand.

For at få ham ned forsøger hans klassekammerater at vise ham, at der er noget, der betyder noget, så de laver en dynge af betydning med genstande, der betyder noget. I starten lægger de småting som grønne sandaler (der bliver lagt i bunken af hovedpersonen, Agnes) og øreringe, men så kommer der meget større ting: en pegefinger, et hundehoved, en piges uskyldighed og en kiste med en død lillebror, som de har gravet op på kirkegården. Efter fingeren bliver afleveret i bunken, bliver politiet informeret om, hvad børnene går og laver. Pludseligt bliver det et meget omtalt emne, og det ender med, at bunken bliver solgt som et kunstværk til et museum i New York. Klassen går så over til Pierre Anthon i blommetræet, hvor han siger, at dyngen intet betød for nogen af medlemmerne fra klassen, for så ville de ikke have solgt den. Det ender med at Pierre Anthon dør i savværket, fordi det brænder. Bogen foregår omkring 1990'erne

Dyngen af betydning 
Dyngen af betydning, indhold:
 Dungeons & Dragons bøger - Dennis
 Fiskestang - Sebastian
 Sort fodbold - Richard
 Papegøjeøreringe - Laura
 Grønne sandaler - Agnes
 Hamster - Gerda
 Stjernekikkert - Maiken
 Dannebrog - Frederik
 Dagbog - Dame Werner
 Adoptionsbevis - Anna-Li
 Krykker - Lille Ingrid
 Slange i formalin - Henrik
 Boksehandsker - Ole
 Ligkiste (Elises lillebror som døde da han var to år gammel) - Elise
 Blå fletninger - Rikke-Ursula
 Bedetæppe - Hussain
 Neon Gul cykel - store Hans
 Stof med blod og slim (mødom) - Sofie
 Jesus på korset - fromme Kaj
 Afskåret hundehoved - smukke Rosa
 Pegefinger - Jan Johan
Pierre Anton - død til sidst

Litteratur fra Danmark
Vesterhever

Vesterhever (dansk) eller Westerhever (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende vest for Østerhever på Ejdersteds nordvestligste spids i Sydslesvig. Ud for byen findes 246 hektar lavtliggende saltenge. Byen er mest kendt i forbindelse med Vesterhever Sand Fyr (Leuchturm Westerheversand).

Kommunen samarbejder på administrativt plan med andre kommuner i Ejdersted kommunefælleskab (Amt Eiderstedt).

Byen var i årene 1362 til 1370 også hjemsted for de såkaldte bølgemænd (på tysk Wogemänner), som var hjemløse fiskere og bønder fra den oversvømmede by Rungholt. De drev pirateri og plyndrede gårdene i omegnen.

Eksterne henvisninger 

Ejdersted
Byer i Kreis Nordfriesland
Byer i Slesvig-Holsten
Jesus H. Christ

Jesus H. Christ (dansk: Jesus H. Kristus) er et engelsk udtryk på linje med et bandeord og er en forvanskning af Jesus Christ (dansk: Jesus Kristus). Udtrykket kan bruges vredt, kynisk, sarkastisk, ironisk eller i spøg og antyder, at Christ (Kristus) snarere er et efternavn end en egentlig titel.
Det går mindst tilbage til slutningen af det 19. århundrede, men ifølge Mark Twain var det allerede gammelt i 1850.

Referencer

Noter

Eksterne henvisninger 
 Why do folks say "Jesus H. Christ"? , from the Straight Dope (inconclusive)
 Explanation from WorldWideWords by Michael Quinion (supports the IHC theory)
 Harold be thy name!  (has an interesting connection to Epistle of Barnabas (9:6-7) (written between 70 and 190 AD) which says "The eighteen is I (=ten) and H (=8) -- you have Jesus".

Engelske vendinger
Slang
Sælvig

Sælvig er en vig der udgør den sydlige del af den store halvmåneformede bugt Vester Hedekrog ved Samsøs vestkyst i Kattegat. Nordøstligst, hvor Sælvig  møder Mårup Vig, lå der i vikingetiden  en kanal, Kanhavekanalen,, der krydsede øen og førte til Stavns Fjord mod øst. 

Vigen ligger nordvest for Onsbjerg og har givet navn til bebyggelsen Sælvig i Onsbjerg Sogn.

I dag er vigen et yndet feriested for badegæster og windsurfere.

Vige i Danmark
Samsø
B2C

B2C (business-to-consumer) er et udtryk inden for handel og anvendes fx i forbindelsen B2C-salg, der drejer sig om handel mellem virksomheder og forbrugere (privatpersoner) i modsætning til B2B (business-to-business), der dækker over handel virksomheder imellem. B2C har i sammenligning med B2B sin helt egen forretningslogik, sine helt egne virksomhedsmodeller og sin egen måde at håndtere salg, markedsføring, kunderelationer og prissætning på.

Se også 
 E-handel

Referencer 

Markedsføring
Helsinge Fodbold

Helsinge Fodbold er en fodboldklub, der er beliggende ved Helsinge Hallerne i Helsinge. Klubben er grundlagt den 23. maj 1919. Det er klubbens vision at "være den ledende klub, både socialt og sportsligt omkring ungdomsarbejdet i Nordsjælland".

Klubbens historie 
Helsinge Fodbold blev etableret den 23. maj 1919 som selvstændig forening under navnet Helsinge Idrætsforening – HIF. Senere kom gymnastik, håndbold og badminton til som selvstændige Idrætsgrene. I 1945 blev de to store idrætsforeninger i Helsinge by, Helsinge Idrætsforening (HIF) og Helsinge Skytteforening, slået sammen og fik navnet Helsinge Skytte- og Idrætsforening (HSI). Hovedforeningen (HSI) består i dag af 19 afdelinger med mere end 4.500 medlemmer.

Helsinge Fodbold har siden 1990 udviklet sig fra at være ca. 250 medlemmer og med 6 seniorhold, til i dag hvor der er næsten 450 medlemmer med kun 2 seniorhold, men til gengæld mere en 35 ungdomshold.

Superligaspillere 
Spillere fra Helsinge som har optrådt i superligaen er:

 Jannich Storch, FC Nordsjælland
 Morten Petersen, Lyngby Boldklub
 Bjarke Jacobsen, AC Horsens
 Anders Holst, FC Helsingør

Formænd igennem tiderne 
 2019 - Thomas Jessen
 2017 - 2019  Ole Jæger Madsen
 2015 - 2017  Thomas Jessen
 1997 - 2015  Erik Stougaard
 1992 - 1997  Erik Rahbek
 1990 - 1992  Mogens Hallager
 1988 - 1990  Poul Hovmøller

1. holdstrænere 

 2022 -   Thomas “TK” Kristensen / Flemming Fagerlind
 2020 - 2022  Michael Poulsen / Per Andersen
 2019 - 2020  Flemming Fagerlind / Christian Stenderup
 2018 - 2019  Flemming Topp / Wissam Al-Sharkawi
 2017 - 2017  Peter Juul Petersen
 2014 - 2017  Lasse Holm
 2013 - 2014  Morten Røndum
 2009 - 2013 Verner Eriksen
 2007 - 2009  Jan Olsen
 2006 - 2007  Michael Poulsen
 2004 -  2006  Peter Baun
 2003 - 2004  Haim Perez
 2000 - 2003  Finn Vinding
 1999 - 2000  Erik Onsberg/ Per Andersen
 1996 - 1998  Jørgen Løvén
 1994 - 1995  Lars Chronych
 1991 - 1993  Claus Mortensen
 1987 - 1990  Vagn Fogtmann
 1983 - 1986  Gunner Stenhøj

Pokalturneringen 
Helsinge Fodbold har flere gange været med i hovedtuneringen i DBU's pokaltunering. Første gang var i 2010.

Holdet har bl.a. mødt HIK fra 2.div. to gange og begge gange tabt. Det er også blevet til besøg af Svebølle fra 2. div.

Holdet har en enkelt gang nået 2.runde.

Stadion 
Helsinge Fodbold spiller kampe på Helsinge Stadion.

Referencer 

Fodboldklubber under DBU Sjælland
Fodbold
Aars Avis

Aars Avis er en dansk avis, der blev stiftet af bogtrykker Frode Andreasen, og første udgave blev udsendt 2. april 1927. Andreasen lagde stor vægt på at avisen, der dengang udkom hver tirsdag og fredag, skulle indeholde lokalt stof fra egnen. Sådan har det været lige siden, og Aars Avis er i dag Vesthimmerlands største og mest udbredte ugeavis. 

Aars Avis er i privat eje. Efter Frode Andreasen tog H. Anker Larsen over i 1939. I 1973 var udgiveren Evan H. Bollesen. Han solgte i 1995 avisen til Thorkil Christensen, der har en baggrund som dagbladsjournalist og har udviklet virksomheden med flere ugeaviser, bogtrykkerier og bogforlag i det nord- og midtjyske område. I 2004 købte han Vesthimmerlands Avis i Aalestrup.

Aars Avis udkommer nu hver onsdag. 8 gange om året udgives Kimbrerposten i et større område. Avisens sektion Landbrugsnyt distribueres også til landbrug i et større område – Vesthimmerland og dele af Han Herred – under navnet Vort Landboblad.

Eksterne kilder/henvisninger 
 Aars Avis

Aviser fra Jylland
Avis
Etableret i 1927
Army of Two: The 40th Day

Army of Two: The 40th Day er et computerspil af typen third-person shooter, udviklet af Electronic Arts (EA), udgivet på Xbox 360 og Playstation 3, d. 5. januar 2010, i Europa. Spillet finder sted i Shanghai. Udviklerne har fokuseret meget på co-op-delen.

Referencer 

Computerspil fra 2010
Electronic Arts-spil
PlayStation 3-spil
PlayStation Portable-spil
Xbox 360-spil
Tofting

Tofting var en jernalderboplads nordøst for Tønning på halvøen Ejdersted og tæt ved Ejderen. Bopladsen var en såkaldt værftboplads. Dens bygninger var opført på flere meter høje værfter, således at de var beskyttet mod højvandet og oversvømmlse. Fundene viser, at stedet blev bebygget første gang omkring 100 e.Kr. og var beboet igennem 400 till 500 år. Værfterne blev i denne tid kontinuerlig forhøjet. Økonomien byggede på kvæghold. Saltengene i nærområdet udgjorde græsarealet. På højere arealer dyrkedes i sommermåneder også korn. Beboerne var også involveret i den maritime fjernhandel. Arkæologerne fandt for eksempel importeret, romersk keramik (terra sigillata).ne

Arkæologer har rekonstrueret et langhus fra bopladsen på baggrund af originale fund fra Tofting. Det cirka 16 meter lange Toftinghus er nu opstillet på Moesgård Museum ved Århus. Under udgravningen af Toftinghuset fandt man under staldenden et trætrug med skelettet af et 10 måneder gammelt barn.

Eksterne henvisninger 
Moesgård Musum: Jernalderhus fra Tofting 

Skandinavisk jernalder
Ejdersted
Sydslesvig
Franz Keyper

Frantz Anton Leopold Joseph Keyper (ca. 1756-1815) var en schlesisk-dansk kontrabassist og komponist. Født i Schlesien var han fra 1788-1815 kontrabassist i Det kgl. Kapel. Han skrev en række værker bl.a. for kontrabas i forskellige sammenhænge, bl.a. Rondo for kontrabas og cello eller viola og Romance og rondo for kontrabas og orkester.

2 af hans sønner indtrådte i den danske hær. Frantz Jacob August Keyper, (18. august 1792-2. januar 1859) var officer og fagottist og var også medlem af Det kgl. Kapel samtidig med, at han var musikmester for flere forskellige militære musikkorps og fra 1827-1859 organist ved Helligåndskirken. Sammen med Kuhlau og Franz Neruda optrådte han desuden som musiklærer for den senere dronning Louise. Han udgav en række instrumentalskoler og en del arrangementer for klaver af tidens populære musik.

Leopold Joseph Friederich Keyper (1793-1854) gjorde sig som officer gældende inden for materielområdet og bidrog bl.a. til forskellige udredningsarbejder vedrørende hærens bevæbning. Han publicerede desuden en del skrifter om militære emner.

Kilder m.m. 
 Dansk biografisk leksikon 1. og 3. udgave
 Her kan ses Det Kgl. Biblioteks beholdning af værker af alle tre ovenfor nævnte

Komponister fra Danmark
Danskere i 1700-tallet
Danskere i 1800-tallet
Kongelige kapelmusici fra Danmark
Bo Kristiansen

Bo Kristiansen (13. juli 1944 i Göteborg – 8. november 1991 i København) var dansk keramiker. 

Han blev uddannelse på Kunsthåndværkerskolen i København 1962 – 1965 og fik sit eget værksted i Gudhjem i 1968 og i 1979 i København. Bogstaver og skrifttegn er den gennemgående dekoration på Kristiansens stentøjsarbejder, fade, skåle og vaser i klare farver. Skriften står indridset eller i relief og udgør i de tidlige arbejder brudstykker af digte og sange af Bob Dylan og Gustaf Munch-Petersen. Kristiansens formsprog var holdt i det enkle og geometriske former som kugle, kube eller pyramide. Kristiansen er repræsenteret på mange danske og udenlandske museer.

Kilde 
Weilbach, Dansk Kunstnerleksikon, bind 4

Eksterne henvisninger 
 

Keramikere fra Danmark
Danskere i 1900-tallet
Personer fra Göteborg
Danskere født i Sverige
Personer i Kraks Blå Bog (afdøde)
Christopher Plummer

Arthur Christopher Orme Plummer (født 13. december 1929 i Toronto, Ontario, Canada, død 5. februar 2021 i Connecticut) var en canadisk teater-, tv- og filmskuespiller.

Han havde teaterbaggrund fra Montreal, og filmdebuterede i 1958. Han fik et stort gennembrud med rollen som Kaptajn von Trapp i The Sound of Music (1965). Har siden spillet Rudyard Kipling i The Man Who Would Be King (Manden der ville være konge, 1975) og Sherlock Holmes i Murder by Decree (Mord på beregning, 1979). Han havde hovedrollen i Eyewitness (Øjenvidnet, 1981) og biroller i Malcolm X (1992) og Wolf (1994). Plummer vandt Oscar for bedste mandlige birolle for sin rolle i Beginners (2011).

Hans datter Amanda Plummer (f. 1957) har også skabt sig et navn som skuespiller, bl.a. med rollerne i The Fisher King (1991) og Pulp Fiction (1994).

Filmografi

Film

Television

Teater

Videospil

Priser og nomineringer 
Plummer modtog i 2011 en Oscar for bedste mandlige birolle for sin rolle i Beginners. Han var på daværende tidspunkt den ældste modtager nogensinde af en Oscar (ved prisuddelingen i 2021 modtog Anthony Hopkins i en alder af 82 år prisen for bedste mandlinge hovedrolle).

I 2016 modtog Plummer Canadian Screen Award for "Lifetime Achievement".

Referencer

Eksterne henvisninger 

 

Skuespillere fra Canada
Oscar for bedste mandlige birolle
Personer fra Toronto
Canadiere i 1900-tallet
Canadiere i 2000-tallet
Stanley Tucci

Stanley Tucci (født 11. november 1960 i Peekskill, New York, USA) er en amerikansk filmskuespiller, uddannet ved State University of New York at Purchase under State University of New York.

Han debuterede med en lille rolle i Familiens ære i 1985. Han har spillet et bredt spektrum af biroller i film som Vild med New York (1989, Hurtige penge (1990), Billy Bathgate - gangsterens lærling (1991), Pelikan-notatet (1993) og Mrs. Parker og den onde cirkel, (1994). Han var den fornuftige bror i Big Night (1996), og spillede biroller i Woody Allens Harry - stykke for stykke (1997) og En skærsommernatsdrøm (1999).

Tucci har siden spillet karakterroller i Road to Perdition (2002), The Life and Death of Peter Sellers (2004; som instruktøren Stanley Kubrick), Lucky Number Slevin (2006) og The Devil Wears Prada (2006).

Udvalgt filmografi 
 Familiens ære (1985)
 Vild med New York (1989)
 Hurtige penge (1990)
 Billy Bathgate - gangsterens lærling (1991)
 Pelikan-notatet (1993)
 Mrs. Parker og den onde cirkel (1994)
 Big Night (1996)
 Harry - stykke for stykke (1997)
 En skærsommernatsdrøm (1999)
 Road to Perdition (2002)
 The Life and Death of Peter Sellers (2004)
 Lucky Number Slevin (2006)
 The Devil Wears Prada (2006)
 Captain America: The First Avenger (2011)
 The Hunger Games (2012)
 The Hunger Games: Catching Fire (2013)
 Hr. Peabody & Sherman (2014)
 Transformers: Age of Extinction (2014)
 The Hunger Games: Mockingjay - Del 1 (2014)
 The Hunger Games: Mockingjay - Del 2 (2015)
 The Witches (2020)

Eksterne henvisninger 

 

Skuespillere fra New York
Dynen

Dynen (dansk) eller Düne (tysk) er Helgolands eneste naboø. Den flade og ubeboede strandø bliver anvendt som badeø. Desuden findes her Helgolands lufthavn og Helgolands fyrtårn. Øens tyske navn Düne betyder klit. Øens nordfrisiske navn er De halem.

Dynen ligger cirka 1 kilomter øst for hovedøen Helgoland. Havarmen mellem de to øer kaldes Reede. Øen er cirka 1,25 kilomter lang og op til 850 meter bred. Dynen var en del af den danske stat, indtil øen i 1815 sammen med hovedøen Helgoland kom til Storbritannien. I 1890 kom øgruppen til Tyskland.

Omkring 1640 fandtes på øens nordlige del endnu en stor klint (Wittkliff), bestående af muslingekalk og kridt. Klitten blev efterhånden nedbrudt for at udvinde byggematerial. Desuden bestod frem til stormfloden i 1721 en forbindelse med hovedøen. Øens areal mindskedes derefter mere og mere. I 1935 var arealet smeltet sammen til cirka 10 hektar. Først nazisterne begyndte igen at udvide arealet i hensyn til militæriske formål. Øen har i dag et samlet areal på cirka 40 hektar. 

Dynens sydstrand er i dag en populær badestrand. Østranden er en ren stenstrand, hvor der kan samles vættelys og ammonitter. På nordstranden hviler mange gråsæler og spættede sæler.

Eksterne links 

 Helgoland turistforening 

Helgoland
Nordfrisland
Øer i Nordsøen
Petar Borota

Petar Borota (5. marts 1952 – 12. februar 2010) var en serbisk fodboldspiller, der spillede målmand.

Han begyndte at spille professionel fodbold i 1969. I løbet af de kommende år markerede han sig som en dygtig målmand, han spillede på det jugoslaviske U-21 landhold og tiltrak interesse fra større klubber. I slutningen af 1975, fik han kontrakt med FK Partizan.

I marts 1979 underskrev han kontrakt med Chelsea FC for 70.000 euro. Han fik sin debut mod Liverpool FC kampen endte uafgjort 0-0.

Han blev valgt som årets spiller i Chelsea i 1981. Han spillede i alt 114 kampe for klubben.

Han døde den 12. februar 2010 i Genova, Italien efter lang tids sygdom i en alder af 56 år.

Fodboldspillere fra Serbien
Fodboldspillere fra Chelsea F.C.
Fodboldspillere fra FC Porto
Fodboldspillere fra FK Partizan
Fodboldspillere fra Brentford F.C.
Fodboldspillere fra OFK Beograd
Personer fra Beograd
Christian Bjoljahn

Christian Bjoljahn (født 1979) er en dansk forfatter, uddannet fra Forfatterskolen i 2008.

Bibliografi 
Flytning (sammen med Martin Johs. Møller), Forlaget 28/6, 2009 (roman)
Til dig, After Hand, 2010 (Digte)

Digtere fra Danmark
Dansksprogede forfattere fra Danmark
Franz Klammer

Franz Klammer (født 3. december 1953 i Mooswald, Østrig) er en pensioneret østrigsk alpin skiløber, og olympisk mester i styrtløb ved OL i 1976 på hjemmebane i Innsbruck. Hans i alt 25 vundne World-Cup styrtløb gør ham til en af historiens mest succesfulde løbere i denne disciplin.

Resultater 
Klammer vandt som storfavorit guld i styrtløb på hjemmebane i Innsbruck ved OL i 1976. Han blev ved VM i 1974 desuden verdensmester i kombineret, og sølv i styrtløb. Gennem hele karrieren vandt han i alt 26 World Cup-løb, heraf de 25 i styrtløb, og fem gange vandt han den samlede World Cup-titel i styrtløb.

Eksterne henvisninger 

 Info 

Alpine skiløbere fra Østrig
Medaljevindere ved vinter-OL 1976
Olympiske mestre fra Østrig